text: Sort skærm under royalt indslag
  08 juni 2013 kl. 08.08
  Tekniske problemer på TV SYD fredag aften forårsagede stor vrede og irritation blandt mange seere.
  TV SYD havde fredag aften tekniske problemer under afvikling af programmet om regentparrets besøg i Haderslev. Mange vrede og skuffede seere har ringet og skrevet til os, og vi beklager selvfølgelig de gener, I har haft på grund af de manglende billeder fra det flotte arrangement i Haderslev.
  Trods ihærdige forsøg på at løse problemet fredag aften, så gik der desværre 15 minutter, før billederne kom tilbage på skærmen, og det ødelagde selvsagt en del af oplevelsen derhjemme i stuerne.
  Men til alle jer royalister - i aften kan I gense programmerne fra både Årø torsdag og Haderslev fredag. Det er fra klokken 19.45 på TV SYD.
  